armvectores/hy_wikipedia_2023 huggingface dataset:
Տայբուր

Տայբուր (ֆր.՝ Taillebourg ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Սավինյեն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17436։


== Բնակչություն ==
Համայնքի բնակչությունը 2010 թվականին կազմում էր 730 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տայբուրի վիճակագրության ազգային ինստիտուտ (ֆր.)
Ռիանկուր

Ռիանկուր (ֆր.՝ Riencourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 171 մարդ, բնակչության խտությունը` 16.83 մարդ/կմ²։ Բնակավայրը զբաղեցնում է 10.16 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 18 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 130 աշխատունակ (15-64 տարեկան)  բնակիչ, որոնցից ակտիվ էին 100-ը, իսկ ոչ ակտիվները` 30։ Ակտիվության ցուցանիշը կազմում է 76,9 %։ 100 աշխատունակ մարդկանցից աշխատել է 91 անձ (52 տղամարդ և 39 կին)։ Գործազուրկ են եղել 9 անձ (4 տղամարդ և 5 կին)։ 30 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ավրորա (կինոթատրոն, Սանկտ Պետերբուրգ)

Անվան այլ կիրառումների համար տե՛ս՝ ԱվրորաԱվրորա (ռուս.՝ Кинотеа́тр «Авро́ра»), Սանկտ Պետերբուրգի ամենահին թատրոններից մեկը։ Գտնվում է քաղաքի կենտրոնում՝ Նևսկի պողոտայի № 60 տան բակում։


== Պատմություն ==
Այն տարածքում, որտեղ ներկայումս  գտնվում է № 60 տունը, 1780-ական թվականներին առաջին սեփականատիրոջ՝ վաճառական Դենիսովայի համար կառուցվել է երկհարկանի քարե տուն։ 1790-ական թվականներից այս տարածքը պատկանել է կոմս Սերգեյ Պետրովիչին, իսկ 1830-ականների վերջերին` նրա դստերը՝ Գոլիցինին։ 1844-1845 թվականներին այս տանը ապրել է բանաստեղծ Պյոտր Վյազեմսկին։ 1850-ական թվականներին տունը պատկանել է գրող Ալեքսեյ Տոլստոյի մորը՝ կոմսուհի Ալեքսանդրա Անդրեևնային։ 1858 թվականին տունը անցել է վաճառական Գլազունովին, որի համար ճարտարապետ Վինտերգալտերը ավարտին հասցրեց կառույցը և փոխեց ճակատը։ Մինչև հեղափոխությունը տունը պատկանում էր Գլազունովին և նրա ժառանգներին, որտեղ գործում էին տարբեր գրասենյակներ և խանութներ։
1913 թվականին ճարտարապետներ Ստեպանովի և Շաուբի (ըստ այլ աղբյուրների` Կոտովիչի) նախագծով շենքի բակում կառուցվել է «Պիկադիլի» կինեմատոգրաֆի շենքը, որտեղ տեղավորվում էր 700 հանդիսատես։ Նրա կիսագմբեթավոր ճակատը կառուցվել էր նեոդասական ոճով, իսկ հանդիսատեսի դահլիճը՝ մոդեռն ոճի ծեփածո դեկորով։ Ձեռք է բերվել նորագույն պրոյեկտորային սարքավորումներ և մեծ էկրան։ Կինոթատրոնի բացումը տեղի է ունեցել 1913 թվականի դեկտեմբերի 27-ին։
1923-1924 թվականներին ճարտարապետ Ալմեդինգենը վերակառուցեց կինոթատրոնը՝ այն ներկայացնելով նոր ինտերիերի մեջ։ 1932 թվականի նոյեմբերին, հեղափոխության 15-ամյակի կապակցությամբ, կինոթատրոնը կոչվեց «Ավրորա» («Ավրորա» հածանավի պատվին)։ 1932 թվականին նույն կինոթատրոնում տեղադրվել է ձայնային ֆիլմեր ցուցադրելու համար նախատեսված սարքավորումներ։ Վերջինս դարձավ Լենինգրադի առաջին ձայնային կինոթատրոններից մեկը։ 1937 թվականին այն ընդլայնվեց՝ կինոթատրոնի հրապարակի տարածքը երկու անգամ մեծացավ և կառուցվեցին ֆոյե, համերգասրահ, որոնք զարդարված էին հին աստվածների արձաններով։
«Ավրորան» այն կինոթատրոններից էր, որը Լենինգրադի շրջափակման ժամանակ չի դադարեցրել ֆիլմերի ցուցադրությունները։


== Արդիականություն ==

Ներկայումս կինոթատրոնում կա երկու սրահ՝ մեծ՝ 623 և փոքր՝ 100 տեղ, ինչպես նաև կինոբար և սրճարան։
1998 թվականին կինոթատրոնում 85 ամյակի կապակցությամբ կատարվել է վերանորոգման մեծ աշխատանք և վերականգնվել է պատմական տեսքը։ Միևնույն ժամանակ կինոթատրոնը համալրվել է վերջին Dolby Digital SurroundEX ձայնային սարքերով, նոր ակուստիկ Perlux էկրան՝ 100 քառակուսի մետրով և նոր բազկաթոռներով։
2010 թվականին տեղադրվել է Christie CP2230 թվային կինոպրոյեկտոր և XpanD Dx101 մոդելի ակտիվ 3D տեսապակի։ Ցուցադրում են վավերագրական ֆիլմեր։


== Գրականություն ==
Б. М. Кириков, Л. А. Кирикова, О. В. Петрова // Невский проспект. Дом за домом. — 4-е изд., перераб.. — М.: Центрполиграф, 2013


== Ծանոթագրություններ ==


== Արտաքին հղումներ ==
Կինոթատրոնի կայք
Дом И. Ю. Денисова — Доходный дом И. И. Глазунова Archived 2018-10-26 at the Wayback Machine.
От «Пикадилли» до «Авроры». Старейшему кинотеатру исполняется 100 лет
В России снова покажут «Титаник»
Սխգահ

Սխգահ, գյուղ Արևմտյան Հայաստանում, Վանի վիլայեթի Վան-Տոսպ գավառում։ 1909 թ.-ին ուներ 135 տուն հայ բնակիչ։ Զբաղվում էին հացահատիկի մշակությամբ, այգեգործությամբ, անասնապահությամբ։ Գյուղում կար եկեղեցի՝ կից դպրոցով։ Բնակիչները տեղահանվել են 1915 թ.-ին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են Արևելյան Հայաստանում։
Ահմեթ Շաքիրի

Ահմեթ Շաքիրի (բաշկիրերեն՝ Әхмәт Шакири; 1920, Բիշկուրաևո, Տույմազինսկի շրջան - 1941) — սովետական բաշկիր բանաստեղծ, թարգմանիչ։


== Կենսագրություն ==
Ահմեթ Շաքիրին ծնվել է 1920 թվականին Ուֆայի նահանգի Բելեբեևսկի վարչաշրջանի Բիշկուրաևո գյուղում (այժմ՝ Բաշկորտոստանի Տույմազինսկի շրջան)՝ մոլլայի ընտանիքում։ Նա ավարտել է յոթնամյա դպրոցը, որտեղ սկսել էր սովորել 1930 թվականից։ 1937-1939 թվականներին սովորել է Բաշկորտոստանի Ուֆա քաղաքում՝ Բ. Նուրմանովի անվան մանկավարժական  բանֆակում։ 1939 թվականին ընդունվել է պետական համալսարան, բայց նույն թվականի հոկտեմբերին զորակոչվել է բանակ։ Նա ծառայել է որպես քաղղեկի օգնական։  Հայրենական մեծ պատերազմի ժամանակ գնացել է ռազմաճակատ։ Նա մահացել է 1941 թվականին։
Ահմեթ Շաքիրին սկսել է բանաստեղծություններ գրել դպրոցական տարիներին։ 1935 թվականին իր բանաստեղծություններն ու հոդվածները տպագրել է  «Йәш төҙөүсе» («Երիտասարդ շինարար») թերթում։ Բաշկիրի մանկավարժական բանֆակում ուսանելու տարիներին «Тәүге йыр» («Առաջին երգ»), «Икенсе йыр» («Երկրորդ երգ») ալմանախներում, հանրապետական թերթերում և ամսագրերում տպագրել է իր լիրիկական բանաստեղծությունները։ 1939 թվականին գրել է «Ҡара күҙлек аҫтындағы сер» («Գաղտնիքը սև ակնոցի տակ») պոեմը, որի հիմնական թեման ֆաշիզմի և պատերազմի հանդեպ ատելությունն էր։ Նրա բանաստեղծություններն ընդգրկվել են «Бәхетле ғүмер» ժողովածուում (1940; «Երջանիկ կյանք»՝ Գ. Իբրահիմովի հետ համատեղ)։ Ահմեթ Շաքիրին Միխայիլ Լերմոնտովի և Տարաս Շևչենկոյի մի շարք ստեղծագործություններ թարգմանել է բաշկիրերեն։


== Գրքեր ==
Бәхетле ғүмер [Երջանիկ կյանք]։ Шиғырҙар. — Өфө: Башгосиздат, 1940 (Գ. Իբրահիմովի հետ համատեղ)


== Գրականություն ==
Сафуанов С. Ғ. Йыр сафта ҡала. — Өфө: Башҡортостан китап нәшриәте, 1960. — 184 бит. — 123—135 биттәр.
Тимерғәлина Р. Х. Әхмәт Шакири (1920—1941) (ba) // Башҡортостан яҙыусылары (библиографик белешмә). — Өфө: Башҡортостан китап нәшриәте, 1968. — С. 457.


== Ծանոթագրություններ ==
Աստերոիդների ցանկ (206301-206400)

Աստերոիդների ցանկ (206201-206300)  • Աստերոիդների ցանկ  • Աստերոիդների ցանկ (206401-206500)
 Աստերոիդների ցանկ (206201-206300)  • Աստերոիդների ցանկ  • Աստերոիդների ցանկ (206401-206500)
Արշակ Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Արշակ Ռուբենի Խաչատրյան (1924, Երևան, Հայկական ԽՍՀ, ԱԽՖՍՀ, ԽՍՀՄ), հայ բժիշկ, Նախիջևանի ԻԽՍՀ վաստակավոր բժիշկ, բժշկական ծառայության փոխգնդապետ։ ԽՄԿԿ անդամ՝ 1958 թվականից։


== Կենսագրություն ==
Ծնվել է 1924 թվականի Երևանում։ 1940 թվականին ավարտել է Երևանի թիվ 3 միջնակարգ դպրոցը և ընդունվել Երևանի բժշկական ինստիտուտ։ 1944 թվականին, բուհն ավարտելուց հետո, զորակոչվել է բանակ։ Զինվորական ծառայությունը շարունակել է մինչև 1973 թվականը։ Մասնակցել է Հայրենական մեծ պատերազմին։ Երրորդ Ուկրաինական ռազմաճակատի զորամասերում որպես հրաձգային գնդի կրտսեր բժիշկ, վիրավորներին օգնություն է ցույց տվել Հարավսլավիայի ու Հունգարիայի ազատագրման և Ավստրիայի գրավման համար մղած մարտերում։ Երկու անգամ վիրավորվել է, սակայն շարունակել է աշխատանքը։ Պատերազմից հետո շարունակել է զինվորական ծառայությունը, մասնագիտական խորացում է ձեռք բերել մի քանի անգամ և որակավորվել ուրոլոգիայի, մաշկաբանության, թերապիայի ոլորտում։ 1973 թվականին զորացրվել է բանակից և նշանակվել Երևանի թիվ 10 պոլիկլինիկայի գլխավոր բժիշկ։
Արժանացել է կառավարական 20 պարգևի, «ԽՍՀՄ առողջապահության գերազանցիկի» կրծքանշանի և Նախիջևանի ԻԽՍՀ վաստակավոր բժշկի կոչման։


== Ծանոթագրություններ ==
Լուչինյանո

Լուչինյանո (իտալերեն՝ Lucignano), կոմունա Իտալիայում։ Գտնվում է Տոսկանա մարզի Արեցո գավառում։
Բնակչությունը կազմում է 3468 մարդ (2008 թվականի մարդահամարի տվյալների), բնակչության խտությունը կազմում է 79 մարդ/կմ², տարածքը զբաղեցնում է 45 կմ² մակերես, փոստային ինդեքս՝ 52046, հեռախոսային կոդ՝ 0575։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0575 838001
Էլեկտրոնային հասցե։ lucignano@comune.lucignano.ar.it
Գլխավոր կայք։ http://www.comune.lucignano.ar.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Blackpink խմբի մրցանակների և անվանակարգերի ցանկ

Հարավկորեական Blackpink գըրլ-բենդի պարգևների և անվանակարգերի ցանկը իր մեջ ներառում է 300 անվանակարգ, ավելի քան 400 հաղթանակ և նաև 387 պարգև տարբեր երաժշտական շոուներից (M!Countdown, Երաժշտական բանկ, Inkigayo և այլն)։ Երաժշտական շոուում իր առաջին հաղթանակը խումբն ապահովել է 2016 թվականի օգոստոսին «Whistle» սինգլով։ Ամենաշատ հաղթանակները պատկանում են «How You Like That» երգին (2020 թվական)։


== Երաժշտական մրցանակներ ==


=== Կորեական ===


==== Asia Artist Awards ====


==== Gaon Chart Music Awards ====


==== Golden Disk Awards ====


==== Melon Music Awards ====


==== Mnet Asian Music Awards ====


==== Seoul Music Awards ====


==== Soribada Best K-Music Awards ====


=== Համաշխարհային ===


==== Japan Gold Disk Awards ====


==== Teen Choice Awards ====


== Այլ մրցանակներ ==


=== Melon Popularity Award[править | править код] ===


== Երաժշտական շոուներ ==


=== Inkigayo ===


=== M!Countdown ===
Music Core


=== Music Bank ===


== Ծանոթագրություններ ==


== Արտաքին հղումներ ==
Եղիշե Մելիքյան

Եղիշե Մելիքյան (օգոստոսի 13, 1979(1979-08-13), Երևան, Հայկական ԽՍՀ, ԽՍՀՄ), հայ ֆուտբոլիստ, պաշտպան։ Վերջին ակումբը եղել է ուկրաինական «Գովեռլա» ակումբը, ներկայումս ունի ազատ ֆուտբոլիստի կարգավիճակ, Հայաստանի Հավաքականի կազմում անցկացրել է 29 խաղ։


== Ծանոթագրություններ ==


== Արտաքին հղումներ ==
national footballteams կայքում (անգլ.)
Ուկրաինայի ֆուտբոլի ֆեդերացիայի կայքում (ուկր.)
Օթելլո (Վերդիի օպերա)

Անվան այլ կիրառումների համար տե՛ս՝ Օթելլո (այլ կիրառումներ)
Օթելլո (Otello), իտալացի երգահան Ջուզեպե Վերդիի օպերա չորս գործողությամբ։ Լիբրետտոն (իտալերեն) Արիգո Բոյտոյի ըստ Վիլյամ Շեքսպիրի «Օթելլո» ողբերգության։ Վերդիի նախավերջին օպերան է։ Առաջնախաղը կայացել է 1887 թ. փետրվարի 5-ին Միլանի «Լա Սկալա» թատրոնում։
Երևանի ազգային ակադեմիական օպերային թատրոնի կողմից բեմադրվել է 1942 թ. (դիրիժոր՝ Միքայել Թավրիզյան, բեմադրիչ՝ Ա. Գուլակյան) և 1995 թ. (դիրիժոր՝ Յուրի Դավթյան, բեմադրիչ՝ Տիգրան Լևոնյան)։


== Ծանոթագրություններ ==
Վեսելին Ստոյանով

Վեսելին Անաստասով Ստոյանով (բուլղար․՝ Веселин Анастасов Стоянов, ապրիլի 20, 1902(1902-04-20) կամ ապրիլի 7, 1902(1902-04-07), Շումեն, Բուլղարիայի իշխանություն - հունիսի 29, 1969(1969-06-29), Սոֆիա, Բուլղարիայի Ժողովրդական Հանրապետություն), բուլղարացի կոմպոզիտոր, դաշնակահար, մանկավարժ, ԲԺՀ ժողովրդական արտիստ (1962), ԲԺՀ սոցիալիստական աշխատանքի հերոս (1969)։ 


== Կենսագրություն ==
1926 թվականին ավարտել է Սոֆիայի Պետական երաժշտության, 1930 թվականին՝ Վիեննայի երաժշտության և բեմարվեստի ակադեմիաները։ 1937 թվականից դասավանդել է (1945 թվականից՝ պրոֆեսոր, 1943-1945 թվականներին և 1956- 1962 թվականներին՝ ռեկտոր) Պետական երաժշտական ակադեմիայում (1954 թվականից՝ Բուլղարիայի կոնսերվատորիա)։ 1953-1954 թվականներին եղել է Սոֆիայի ժողովրդական օպերայի տնօրենը։ «Կանանց թագավորություն» բուլղարական առաջին կատակերգական օպերայի (1935) հեղինակն է․ կատակերգական-գրոտեսկային են նաև «Խորամանկ Պետրոսը» օպերան (1952), «Բայ Դանյո» սիմֆոնիկ սյուիտը (1941) և այլն։ Երկերից են՝ «Սալամբո» պատմական օպերան (1940), 2 սիմֆոնիա, կանտատներ (դրանց թվում՝ ֆաշիզմի դեմ մղված պայքարին նվիրված՝ «Բալլադ հարսնացուի մասին», 1968), կոնցերտներ նվագախմբի հետ, լարային կվարտետներ, մասսայական երգեր և այլն։ Օգտվել է ազգային երաժշտության բանահյուսությունից։ 1951 թվականին ստացել է Դիմիտրովյան մրցանակ։


== Ծանոթագրություններ ==
Աադու Հինտ

Աադու Հինտ (էստ․՝ Aadu Hint, լրիվ անունը՝ Ադոլֆ Էդմունդ Հինտ, դեկտեմբերի 28, 1909 (հունվարի 10, 1910), գ. Կյուլասեմա, Էզելյան կոմսություն, Լիֆլյանդյան նահանգ, Ռուսական կայսրություն - հոկտեմբերի 26, 1989, Տալլին, Էստոնիայի ԽՍՀ, ԽՍՀՄ),), էստոնացի խորհրդային գրող, Էստոնական ԽՍՀ ժողովրդական գրող։


== Կենսագրություն ==
Ծնվել է Մուհու կղզում՝ Կյուլասեմա գյուղում։ Նրա մանկությունն ու պատանեկությունն անցել են Սաարեմաա կղզում, որտեղ 1923-1929 թթ. սովորել է Սաարեմաայի գիմնազիայում։ Մերձբալթիկայի՝ ԽՍՀՄ-ին միանալուց հետո՝ 1940 թ., դարձել է կոմունիստական կուսակցության անդամ։ Հայրենական Մեծ պատերազմի սկզբում ծառայել է Կարմիր բանակում, իսկ հետագայում աշխատել է թիկունքում։ Եղել է ԽՍՀՄ գերագույն խորհրդի, ինչպես նաև Էստոնական ԽՍՀ գերագույն խորհրդի անդամ։
Աադու Հինտը գրել է մի շարք պիեսներ, որոնք բոլորն էլ բեմականացվել են։
Մահացել է 1989 թ. հոկտեմբերի 26-ին, թաղված է Սաարեմաա կղզում՝ Կիհելկոննա գերեզմանատանը։


== Ընտանիք ==
Եղբայրը՝ Յոհաննես Հինտը, (1914-1985), հայտնի գիտնական է, ինժեներ։
1937-1941 թթ. ամուսնացած է եղել Դեբերա Տուլի հետ, ով հետագայում հայտնի է դարձել որպես բանաստեղծուհի ու թարգմանիչ Դեբորա Վարանդի։
1941-1958 թթ. ամուսնացած է եղել գրող Միննի Նուրմեի հետ։
1961 թ. ամուսնացել է Էլվե Հինտի հետ (Էլվե Սոովիստե)։
Աադու Հինտի ութ երեխաներից Պյաեռն Հինտը, Միյնա Հինտն ու Էեվա Պարկը դարձել են հայտնի գրողներ, իսկ Մարե Զանևան՝ թարգմանիչ։


== Ստեղծագործությունը ==
Աադու Հինտի ստեղծագործությունների զգալի մասը նվիրված է կղզու բնակիչների, մասնավորապես՝ ձկնորսների կյանքին։


=== Ստեղծագործություններ ===
«Բոր» ("Pidalitõbi"; վեպ, 1934)
«Ոսկե դարպասներ» ("Kuldne värav"; վեպ, 1937)
«Հնոցապանը» ("Tulemees"; վեպ, 1939)
«Վեսսեի որդին» ("Vesse poeg")
«Օձաձկան արկածները» ("Angerja teekond")
«Մասնավոր կղզին» ("Oma saar")
«Քամիների ափը» ("Tuuline rand";)


== Ստեղծագործությունների էկրանավորումներ ==
Հինտի «Ու՞ր ես գնում, ընկեր դիրեկտոր» ("Kuhu lähed, seltsimees direktor?") պիեսի հիման վրա ռեժիսոր Վիկտոր Նևեժինը 1959 թ. «Տալլինֆիլմ» կինոստուդիայում նկարահանել է «Ստորջրյա խութեր» ("Veealused karid") գեղարվեստական ֆիլմը, որի սցենարիստներից մեկը եղել է Հինտը
Հինտի «Քամիների ափը» էպոպեայի հիման վրա Տալլինի կինոստուդիան նկարահանել է գեղարվեստական երկու ֆիլմ (այս դեպքում սցենարիստներից մեկը եղել է Հինտը)
«Գլադիատոր» ("Gladiaator"; 1969, ռեժիսոր Վելյե Կյասպեր)
«Քամիների ափը» ("Tuuline rand"; 1971, ռեժիսոր Կալյե Կիյսկ)


== Մրցանակներ ու կոչումներ ==
Էստոնական ԽՍՀ պետական մրցանակ (1950, 1967)
Էստոնական ԽՍՀ վաստակավոր գրող (1955)
Էստոնական ԽՍՀ ժողովրդական գրող (1965)
Ֆրիդեբերտ Տուգլասի գրական մրցանակ նովելների համար (1982)
Լենինի շքանշան (1980)


== Գրականություն ==
"Pidalitõvest" puudutatu kohtus. Vaba Maa, 14 մարտի 1935, №63, էջ. 4 (էստոներեն)
Autorile naha peale. Vaba Maa, 16 մարտի 1935, №65, էջ. 6 (էստոներեն)
Кузнецов Ф., «Три книги романа Ааду Хинта», «Дружба народов», 1961, №5
Крахмальникова Зоя, «Путешествие по "Берегу ветров" (Ааду Хинт и его книги)», Москва, 1970
«Очерк истории эстонской советской литературы», Москва, 1971
Leht К., «Aadu Hint», Տալլին (էստոներեն)


== Ծանոթագրություններ ==
Խոհարար անիվների վրա (ֆիլմ)

«Խոհարար անիվների վրա» (անգլ.՝ Chef), ռեժիսոր և սցենարիստ Ջոն Ֆավրոյի՝ 2014 թվականի կատակերգությունը։ Գլխավոր դերերում բացի նրանից խաղացել են Սոֆիա Վերգարան, Ջոն Լեգուիզամոն, Սքառլեթ Յոհանսոնը, Դասթին Հոֆմանը, Օլիվեր Փլաթը, ինչպես նաև Ռոբերտ Դաունի կրտսերը։ Ֆիլմի պրեմիերան ԱՄՆ-ում տեղի է ունեցել 2014 թվականի մայիսի 9-ին, Ռուսաստանում՝ հունիսի 5-ին։


== Սյուժե ==
Կարլ Կասպերը Լոս Անջելեսի ռեստորաններից մեկի շեֆ-խոհարարն է։ Չնայած նա փայլում է իր աշխատանքի մեջ, սակայն գործերն այնքան էլ լավ չեն ընթանում։ Կարլը փոխըմբռնում չի գտնում Ռիվայի ռեստորանի տիրոջ հետ, որը հավանություն չի տալիս իր շեֆի խոհարարական փորձարկումներին և պահանջում է հավատարիմ մնալ դասական բաղադրատոմսերին։ Հաստատություն է այցելում հեղինակավոր ռեստորանային քննադատ Ռամզի Միտչելին։ Կարլը ստանում է ջախջախիչ կարծիք։ Շեֆը ներքաշվում է համացանցում տիրող խառնաշփոթի մեջ, հետո հարձակվում է քննադատության վրա և ընտրողական հայհոյանքներ տեղում։ Միջադեպի տեսանյութը հայտնվում է սոցիալական ցանցերում ևYouTube-ում բազմաթիվ դիտումներ հավաքում, սակայն խոհարարներին դուրս են հանում աշխատանքից։ Ընտանեկան ճակատում Կարլը նույնպես խնդիրներ ուներ, ընտանիքը վաղուց փլուզվել էր։ Այնուամենայնիվ, նախկին կինը՝ Ինեսը, Կարլին հրավիրում է իր հետ մեկնել Մայամի և միաժամանակ փորձել վերականգնել հարաբերությունները 10-ամյա որդու՝ Պերսիի հետ։
Մայամիում Կարլը, Ինես Մարվինի նախկին ամուսնու սիրալիրության շնորհիվ դառնում է հին ֆուրգոնի սեփականատերը։ Որդու և ընկերոջ՝ Մարտինի օգնությամբ Կարլը վերականգնում է ժանգոտ մեքենան և վերածում «Խորտկարանի անիվների վրա»։ Նա որոշում է խաղադրույք կատարել կուբայական խոհանոցի վրա և որդուն խոհարարական վարպետություն է սովորեցնում։ Ձեռնարկությունը թափ է հավաքում, և եռյակը ճանապարհորդում է նահանգներով՝ հաջողությամբ վաճառելով կուբայական սենդվիչներ։ Կարլը զգում է, որ իր ոգեշնչումը վերադարձել է, քանի որ ճաշարանում ինքն է տերը և որոշողը, թե ինչ և ինչպես պետք է եփել։ Հաճախորդների շրջանում Կարլը անսպասելիորեն տեսնում է Ռամզի Միտչելին։ Քննադատը ամենաբարձր գնահատականն է տալիս նրա ճաշատեսակներին և առաջարկում դառնալ բիզնես գործընկեր։ Կես տարի անց Լոս Անջելեսի սեփական ռեստորանում Կարլը և Ինեսը կրկին ամուսնանում են։


== Դերերում ==


== Սաունդթրեք ==
Ֆիլմի սաունդթրեքը թողարկվել է 2014 թվականի մայիսի 6-ին Milan Records լեյբլի ներքո՝ ֆիլմի թողարկումից երեք օր առաջ։


== Կարծիքներ ==
Ֆիլմը հիմնականում դրական արձագանքներ է ստացել։ Rotten Tomatoes կայքում ֆիլմն ունի 88% վարկանիշ՝ 151 գրախոսությունների հիման վրա։
Rolling Stone-ից Պիտեր Թրևերսը ֆիլմին 4-ից 3,5 միավոր է տվել։ Ռիչարդ Ռուպերը ֆիլմին 4 աստղից 3 է տվել՝ նշելով կերպարների զարգացման պակասը։


== Ծանոթագրություններ ==


== Արտաքին հղումներ ==
Ֆիլմի վերանայում և քննադատություն NY Times
Յարոսլավ Գոձյուր

Յարոսլավ Միխայլովիչ Գոձյուր (ուկրաիներեն՝ Ярослав Михайлович Годзюр, մարտի 6, 1985(1985-03-06), Իվանո-Ֆրանկովսկ, Ուկրաինական ԽՍՀ, ԽՍՀՄ), ուկրաինական և ռուսական ֆուտբոլիստ, «Ուրալ» ակումբի դարպասապահ։


== Կարիերա ==

2002-2004 թվականներին հանդես է եկել Ուկրաինայի առաջնության երկրորդ լիգայում՝ «Չերնոգորա» (Իվանո-Ֆրանկովսկ) ակումբի կազմում։ 2004-2006 թվականներին խաղացել է Ուկրաինայի առաջին լիգայի «Գազովիկ-Սկալա» (Ստրի) ակումբում։
2006 թվականի օգոստոսին տեղափոխվել է Սամարայի «Կռիլյա Սովետով» ակումբ, որտեղ հանդես է եկել միայն երկրորդ կազմում. տեղը առաջին թիմում զբաղեցրել էին Մակարովը և Լոբոսը։ 2006 և 2007 թվականների երկրորդ կազմերի մրցացաշարում անցկացրել է 25 խաղ՝ բաց թողնելով 19 գնդակ։ «Կռիլյա Սովետով» ակումբի հիմնական կազմում այդպես էլ չի կարողացել անցկացնել ոչ մի խաղ և 2007 թվականի առաջնությունից հետո հեռացել է ակումբից։
2008 թվականի հունվարին մասնակցել է դիտումների Կիևի «Դինամոյում» և մինչև ամառ խաղացել է երկրորդ թիմում։
2008 թվականի հունիսին մեկնել է դիտումների Գրոզնիի «Թերեք» ակումբում, հուլիսի 18-ին ընդգրկվել է ակումբի հայտացուցակում։ 2008 թվականի օգոստոսի 10-ին իր նորամուտն է կատարել «Թերեք» ակումբի կազմում՝ մասնակցելով Ռուսաստանի առաջնության 17-րդ տուրի՝ «Սպարտակ-Նալչիկ» ակումբի դեմ խաղին, որն ավարտվել է Նալչիկի թիմի հաղթանակով (2:0)։ Գերազանց է խաղացել 2014/15 մրցաշրջանի 9-րդ տուրի՝ «Ռոստովի» դեմ խաղում։
2015/16 մրցաշրջաններում Գոձյուրը դարպասապահի տեղի համար մրցակցությունում պարտվել է Եվգենի Գորոդովին՝ Ռուսաստանի առաջնություն «Թերեք» ակումբի կազմում իր վերջին խաղն անցկացնելով 2016 թվականի սեպտեմբերին ընդդեմ Պերմի «Ամկար» ակումբի։
2017 թվականի հունիսի 4-ին պայմանագիր է կնքել Եկատերինբուգի «Ուրալ» ակումբի հետ։
Ունի երկու քաղաքացիություն՝ Ուկրաինայի և Ռուսաստանի։


== Ծանոթագրություն ==


== Արտաքին հղումներ ==
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջն Ուկրաինայի ֆուտբոլի ֆեդերացիայի կայքում Archived 2018-08-30 at the Wayback Machine.
Ռույ Բարբոզա (Բաիա)

Ռույ Բարբոզա (պորտ.՝ Ruy Barbosa), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտաբերաբա գավառի կազմի մեջ։ Բնակչությունը կազմում է 28 278 մարդ՝ 2006 թվականի տվյալներով։ Գրավում է 2 128,936 կմ2 տարածք։ Բնակչության խտությունը՝ 13,3 մարդ/կմ²։
Քաղաքի տոնը նշվում է հուլիսի 27-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 73.504.286,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.568,19 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,644 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Բոյարշչինա (գյուղ, Կլյարինովսկոե գյուղական բնակավայր)

Անվան այլ կիրառումների համար տե՛ս՝ ԲոյարշչինաԲոյարշչինա (ռուս.՝ Боярщина), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5366) Ռիանջոնս

(5366) Ռիանջոնս (անգլ.՝ Rhianjones), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,241568 ա. մ., առավելագույնը մոտենում է 1,7816 ա. մ. հեռավորության վրա և հեռանում 2,7015 ա. մ.։ Արեգակի շուրջ մեկ ամբողջական պտույտ է կատարում 1225,82 երկրային օրվա ընթացքում, իր ուղեծրով շարժվելով միջինում 0,293681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5366) Ռիանջոնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յամար

Յամար, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։


== Պամտություն ==
Գյուղն ավերվել է, իսկ բնակիչները կոտորվել են 1915-1918 թվականների Մեծ եղեռնի ժամանակ։


== Բնակչություն ==
1877 թվականին ուներ 98, իսկ 1882 թվականին ուներ 67 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եդենգա

Եդենգա (ռուս.՝ Еденьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 273 կմ հեռավորության վրա։ Գետի երկարությունը 93 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008251
Հիդրոլոգիական ուսումնասիրությունների կոդը - 103000825
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քերծի

Քերծի, հայկական ռազմական պար։


== Անվան ստուգաբանություն ==
Պարի անվանումն առաջացել է գյուղի անունից։


== Խորհուրդ ==
Կան ենթադրություններ, թե պարը որսորդական է։ Սա մեկ անգամ ևս ապացուցում է պարի ռազմական բնույթ ունենալը։ Քերծիի որսորդական պար լինելու օգտին են խոսում Վասպուրականի Ոզմ գավառից գաղթած և Արտաշատի շրջանում հաստատված բնակիչների մեկնաբանությունները։ Նրանցից գրառված պարատեսակում պարաքայլի առաջ տանող քայլերը կատարվում են կիսակքանիստ, որը համեմատվում էր որսի գնացողի գաղտագողի շարժումների հետ։


== Պարային քայլերը ==
Երաժշտական չափը հավասար է 3/4: Այն պարվում է դհոլի և զուռնայի նվագակցությամբ։ Պարողները շարվում են մեկ գծով։ Երբեմն կարող են պարել երկու գծով, իրար դիմաց կանգնած շարքերով։ Գծով առաջ շարժվող պարաքայլերը մեկնաբանվում են որպես հակառակորդի վրա հարձակման արտացոլում։ Դրանց հետևող տեղում շարժումներից հետո շարքը վերադառնում է իր ելման դիրքին։ Վերադառնալու ընթացքում մասնակիցները վերադասավորվում են իրար թիկունքի կանգնած դիրքով, այսինքն՝ 90˚ դարձումներով։ Երկու շարքով պարելու ժամանակ առաջ գնացող և վերադարձող պարաքայլերի տարբեր համադրումները թերևս մեկնաբանվում են որպես մի կողմի հարձակման, մյուսի ինքնապաշտպանության և ապա հակահարձակման անցնելու արտացոլում։ Ձեռքերը բռնում են ափ ափի, խաչված մատներով, թևկախ վիճակում։ Պատահում է նաև, որ պարում են ձեռքերը ճկույթներով բռնած։


== Ծանոթագրություններ ==


== Արտաքին հղումներ ==
Ուսուցողական հոլովակ
Քերծի պարը «Կարին» համույթի կատարմամբ
Ուս ուսի. Քերծի
Ամպեր (չափման միավոր)

Անվան այլ կիրառումների համար տե՛ս՝ Ամպեր (այլ կիրառումներ)Ամպերը էլեկտրական հոսանքի ուժի միավոր է, որն այդպես է անվանվել է ի պատիվ Անդրե Մարի Ամպերի


== Ձևակերպումը ==
Ամպերը էլեկտրական հոսանքի միավոր է, որը նախապես սահմանվել էր որպես՝1 Ա էլեկտրական այնպիսի անփոփող հոսանքի ուժն է, որը անցնելով 1 Օհմ դիմադրությամբ հաղորդիչով, նրա ծայրերին առաջացնում է 1 Վ լարում։
Ավելի ուշ՝ Միավորների միջազգային համակարգում Ամպերը սահմանվել է՝ 1 Ա այն էլեկտրական անփոփող հոսանքի ուժն է, որն անցնելով վակումում իրարից 1 մ հեռավորության վրա գտնվող ուղիղ, զուգահեռ, անվերջ երկար և չափազանց փոքր լայնական կտրվածք ունեցող 2 հաղորդիչներից յուրաքանչյուրով՝ նրանց ամեն 1 երկարության վրա առաջ է բերում 2·10 −7 Ն փոխազդեցության ուժ։


== Նշանակումը ==
Հայերեն՝ Ա
Անգլերեն՝ A


== Տես նաև ==
Ամպերաչափություն
Ամպեր-գալարներ
Ամպեր-ժամ
Ամպերի օրենք
Ամպերմետր
Arrows A11

Բոլիդ Arrows A11 / A11B (անգլ.՝ Arrows A11 / A11B), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1989 թվականի մրցարշավին մասնակցելու համար։


== Ծանոթագրություններ ==
Վիլիս Վիդ

Վիլիս Վիդ (ռուս.՝ Вылыс-Вид), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Վիշերա գետի ձախ ափին՝ 75 կմ հեռավորության վրա։ Գետի երկարությունը 18 կմ է։
Գետի ակունքը գտնվում է արևելքում Նիկոլա գյուղում, Յրանսկա գյուղից 18 կմ հյուսիս-արևելք։ Գետը հոսում է հյուսիս-արևմուտք։

Ջրային օբյեկտի, պետական ջրային գրանցման կոդը - 03020200112103000016712
Հիդրոլոգիական ուսումնասիրությունների կոդը - 103001671
Ավազանի կոդը - 03.02.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վեռսկա (այլ կիրառումներ)

Վեռսկա, կարող է վերաբերել՝

Վեռսկա - գյուղական ավան Էստոնիայի Պիլվամաա նահանգի Վեռսկա շրջանում
Վեռսկա - շրջան Էստոնիայի Պիլվամաա նահանգում
Խոմուտինցի

Խոմուտինցի (ուկրաիներեն՝ Хомутинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1450 թվականին։
2001 թվականի տվյալներով Խոմուտինցի գյուղում բնակվում էր 648 մարդ։ Բնակավայրը զբաղեցնում է 13,91 կմ² տարածք։ Բնակչության խտությունը կազմում էր 46,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաղաքական գիտակցություն

Քաղաքական գիտակցություն , քաղաքական կեցության արտացոլումը և իմաստավորումը սոցիալական սուբյեկտների (անհատներ, խմբեր, դասակարգեր, 
հանրույթներ) գիտակցության մեջ։
Քաղաքական գիտակցությունը քսու, կեցության պասիվ արտացոլումը չէ, այն հարաբերականո­րեն ինքնուրույն է և կարող է առաջ անց­ել քաղաքական պրակտիկայից, կանխատեսել հասարակական-քաղաքական գործընթացների զարգացման մի­տումները։ Այն սերստրեն կապված է քա­ղաքական կուլտուրայի և քաղաքական վարքագծի հետ։ Քաղաքական գիտակցության կառուցվածքային տարրերն են քաղաքական նորմերն ու արժեքնե­րը, քաղաքական համոզմունքներն ու պատկերա­ցումները, տեսական և էպիրիկ գիտելիք­ները։ Այն ձևավորվում է անձի սոցիալականացման քաղաքական գործընթա­ցում։ Կառուցվածքային առումով բաղկացած է կայուն և փոփոխական բա­ղադրամասերից։ Օրինակ, գաղափարախոսական ընտրության հիմքում ընկած են կայուն սոցիալ-քաղաքական արժեքներ՝ ժողովրդավարություն, ագատաթյան և Քաղաքական գիտակցության փոփոխական տարրերը կապված են ընթացիկ պահի վերագնահատման հետ։
Տարբերում են Քաղաքական գիտակցություն տեսական, էմպիրիկ և պետական, կենցաղային մա­կարդակներ։ Քաղաքական գիտակցություն իրականացնում է կար­գավորման, ճանաչողական, արժեքա­վորման, հավաքագրման, կանխագու­շակման, նորմատիվային և գործա­ռույթներ։
Կախված սուբյեկտից աաբերում են՝ անհատական, խմբային և գանգվածային Քաղաքական գիտակցություն։ Անհատական գիտակցությունը մեկնաբանվում է որպես քաղաքականությունը քիշ թե շատ ճիշտ ընկալելու, քաղաքական բնագավառում ճիշտ կողմնորոշվելու և նպատակամետ գործերս ունակութ­յուն։ Խմբային գիտակցության կրողնե­րը հասարակական-քաղաքական կազմակերպություններն ու միավորումներն են։ Այն պայմանավորված է քաղաքական հա­մակարգում խմբի գրաված դիրքով և մեկնաբանվում է որպես կոնկրետ խմբի քաղաքական ակտիվության բովանդակությունը և ուղղվածությունը պայմանավորող պատկերացումների ամբււղջություն։ Զանգվածային Քաղաքական գիտակցություն միջնորդավորված ձևով արտացոլում է հասարակական պահանջմունքների և սպասումների մակարդակն ու բովանդակությունը, ինչպես նաև հասարակական գիտելիքների ծա­վալը քաղաքական իրականության մա­սին։


== Աղբյուրներ ==
Էդվարդ Աղայան «Արդի հայերենի բացատրական բառարան», հատոր 1-2, 1976 թվական, Երևան
Հայկական Սովետական Հանրագիտարան, հատոր 1-12, 1974-1986 թթ, Երևան
А․ Б. Барихин "Большой юридический словарь", 2002 թ, Москва
Արևիք

Արևիք, գրաբար՝ Արեւիք, գավառ պատմական Հայաստանի Սյունիք նահանգում։ Սյունիքի ամենահարավային գավառն է։
Համապատասխանում է ՀԽՍՀ Մեղրու շրջանին։
Արևիք անունը հնագույն ծագում ունի։ Այս անունը հավանաբար կապված է նույնանուն ցեղի կամ Արև աստծու հետ։
Արևիքը Սյունիքի ամենափոքր գավառներից է։ Տարածքը գրեթե համընկնում է Մեղրի գետի ավազանին, նրա միայն մի փոքր մասը տարածվում է դեպի արևելք՝ Կովսականի կողմերը, այս մասերում իր մեջ ընդգրկելով մի քանի փոքրիկ ձորահովիտներ։
Արևիքը հնում կազմում էր Գողթնի մի մասը, իսկ հետագայում նրանից անջատվելով՝ միացել է Սյունիքին։
Այս գավառը 1226-ին ավերման է ենթարկվել էմիր Հարունի կողմից, որը դեռ 1158-ին գրավել էր Մեղրին։
Արևիքի պատմա-աշխարհագրական վայրերից ամենահայտնիներն են՝ Մեղրին, որը համապատասխանում է այժմյան Մեղրի քաղաքին, Կարճավան ավանը, որը համապատասխանում է այժմյան Կարճևան գյուղին (Մեղրի քաղաքից 7-8 կմ արևմուտք՝ Կարճևան գետի հովտում), Կաքավաբերդը, որը գտնվում է այժմյան Կալեր-Վանքի շրջանում և հանդիսանում էր Սյունիքի թագավորության նշանավոր բերդերից մեկը։


== Աղբյուրներ ==


== Տես նաև ==
Մեղրի
Կրուպեց (գյուղ, Ռիլսկի շրջան)

Անվան այլ կիրառումների համար տե՛ս՝ ԿրուպեցԿրուպեց (ռուս.՝ Крупец), գյուղ Ռուսաստանի Կուրսկի մարզի Ռիլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլոբոդա-Պոդլեսովսկայա

Սլոբոդա-Պոդլեսովսկայա (ուկրաիներեն՝ Слобода-Підлісівська), գյուղ Ուկրաինայի Վիննիցայի մարզի Յամպոլի շրջանում։
2001 թվականի տվյալներով Սլոբոդա-Պոդլեսովսկայա գյուղում բնակվում էր 652 մարդ։ Բնակավայրը զբաղեցնում է 3,24 կմ² տարածք։ Բնակչության խտությունը կազմում էր 201,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորալեխա դե Էնմեդիո

Մորալեխա դե Էնմեդիո (իսպ.՝ Moraleja de Enmedio)՝ մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կոմառկա Սուռ շրջանի կազմում։


== Արտաքին հղումներ ==
Ayuntamiento de Moraleja de Enmedio Archived 2008-04-01 at the Wayback Machine.
Historia de Moraleja de Enmedio Archived 2010-03-29 at the Wayback Machine.
Հեղինե Հովհաննիսյան (դերասանուհի)

Անվան այլ կիրառումների համար տե՛ս՝ Հեղինե Հովհաննիսյան (այլ կիրառումներ)Հեղինե Սարգսի Հովհաննիսյան (օգոստոսի 4, 1926(1926-08-04), Երևան, Հայկական ԽՍՀ, ԱԽՖՍՀ, ԽՍՀՄ - մարտի 3, 2014(2014-03-03), Երևան, Հայաստան), հայ դերասանուհի, ՀԽՍՀ ժողովրդական արտիստ։


== Կենսագրություն ==
1948 թվականին ավարտել է Երևանի գեղարվեստա-թատերական ինստիտուտը։


=== Թատերական գործունեություն ===
1948 թվականից խաղացել է Երևանի Գաբրիել Սունդուկյանի անվան ակադեմիական թատրոնում։ Լավագույն թատերական դերերից են՝ Գոներիլ՝ Ու. Շեքսպիրի «Արքա Լիր», Գլաֆիրա՝ Գորկու «Եգոր Բուլըչովը և ուրիշները», Վարյա՝ Ա. Չեխով «Բալի այգին», Լիզա՝ Տոլստոյի «Կենդանի դիակ», Չեբոկսարովա՝ Օստրովսկու «Կատաղի փողեր» և այլն։ Նկարահանվել էր կինոյում՝ «Տղամարդիկ», «Սայաթ-Նովա» և այլն։ Մասնակցել է ռադիո- և հեռուստաբեմադրությունների։


=== Մանկավարժական գործունեություն ===
1968 թվականից դասավանդել է Երևանի գեղարվեստա-թատերական ինստիտուտում, եղել է պրոֆեսոր։


== Ֆիլմեր ==
Հյուսիսային ծիածան, 1961
Տղամարդիկ, 1972
Հուսո աստղ, 1978
Ապտակ, 1980
Տեր, ողորմյա, 1997


== Պարգևներ և կոչումներ ==
ՀԽՍՀ վաստակավոր արտիստ, 1961
ՀԽՍՀ ժողովրդական արտիստ, 1984
«Արտավազդ» ամենամյա թատերական մրցանակ, 2002


== Ընտանիք ==
Ամուսին՝ Հայաստանի Հանրապետության արվեստի վաստակավոր գործիչ, ռեժիսոր Մարատ Մարինոսյան


== Ծանոթագրություններ ==
Գոլովանևսկ (ավան, Գոլովանևի շրջան)

Գոլովանևսկ (ուկրաիներեն՝ Голованівськ), ավան Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Գոլովանևսկ ավանում բնակվում էր 800 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արթուր Մ. Սարկիսյան

Արթուր Մ. Սարկիսյան (մայիսի 11, 1960, Լենինական, Հայկական ԽՍՀ, ԽՍՀՄ) հայ կինոպրոդյուսեր ԱՄՆ-ում, «Sarkissian Productions» պրոդյուսերական ընկերության հիմնադիր։ Ամենահայտնի իր կինոնկարներից են «Պիկ ժամ» (1998) և դրա շարունակությունները, «Օտարերկրացին» (2017), «Ֆլեշբեք» (2022), «Իռլանդացին» (2010).


== Կենսագրություն ==
Արթուր Մ. Սարկիսյանը  ծնվել է մայիսի 11, 1960, Լենինականում, Հայկական ԽՍՀ, ԽՍՀՄ։ Բրիտանիայում մի քանի տարի աշխատել է որպես նորաձևության դիզայներ։ ԱՄՆ տեղափոխվելուց հետո շարունակեց իր կարիերան որպես պրոդյուսեր։ Եղել է «Lotstone Studios» կինոկոմպանիայի գլխավոր տնօրեն. 2020 թվականին եղել է «Script2Screens» սցենարիստների մրցույթի ժյուրիի անդամ, այն մրցույթի, որն ուղղված է սցենարիստների նոր անուններ հայտնաբերելուն.  


== Ֆիլմագրություն ==
Պրոդյուսեր

«Ֆլեշբեք» (2022)
«Մարդասպանի կոդ» (2021)
«Դարպաս» (2019)
«Զզվելին» (2017)
«Օտարերկրացին» (2017)
«Պիկ ժամ» (հեռուստասերիալ, 2016)
«Արծաթե երկինք» (2016)
«Վեգաս» (սերիալ, 2012—2013)
«Իռլանդացին» (2010)
«Ինչպես բանկ թալանել» (2007)
«Պիկ ժամ 3» (2007)
«Ռիսկ» (2003)
«Փայլ» (հեռուսատեսային կինոնկար, 2002)
«Պիկ ժամ 2» (2001)
«Պիկ ժամ» (1998)
«Միայնակ հերոս» (1996)
«Մինչ քնած էիր» (1995)
«Ինքնաբուխ այրում» (1990)
«Բայքեր ծտերը Զոմբի քաղաքում» (1989)
«Բռնել կենդանի կամ մեռած» (1986)
«Հանգիստ զովություն» (1986)
«Բանականութունից դուրս» (1977)


== Ծանոթագրություններ ==


== Գրականություն ==
С.К. Ширинян. Армяне-народ созидатель чужих цивилизаций: 1000 известных армян в мировой истории. -Ер.: Авт. изд., 2014, стр.121, ISBN 978-9939-0-1120-2


== Արտաքին հղումներ ==
sarkissianproductions.com
Զամոժնոե (այլ կիրառումներ)

Զամոժնոե, կարող է վերաբերել՝

Զամոժնոե - գյուղ, Ուկրաինայի Ժիտոմիրի մարզի Ժիտոմիրի շրջանում
Զամոժնոե - գյուղ, Ուկրաինայի Պոլտավայի մարզի Գլոբինոյի շրջանում
Զամոժնոե - գյուղ, Ուկրաինայի Վիննիցայի մարզի Բառի շրջանում
Սիրնիչկի

Սիրնիչկի (ուկրաիներեն՝ Сірнички), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1788 թվականին։
2001 թվականի տվյալներով Սիրնիչկի գյուղում բնակվում էր 103 մարդ։ Բնակավայրը զբաղեցնում է 0,76 կմ² տարածք։ Բնակչության խտությունը կազմում էր 135,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատրիոնա Գրեյ

Կատրիոնա Էլիսա Մագնայոն Գրեյ (անգլ.՝ Catriona Gray, հունվարի 6, 1994(1994-01-06), Քերնս, Քվինսլենդ, Ավստրալիա), ֆիլիպին-ավստրալիացի մոդել, «Միսս Տիեզերք 2018», 3-րդ վիցե «Միսս Աշխարհ 2016», Միսս Ֆիլիպիններ 2016 և 2018։


== Կենսագրություն ==
Կատրիոնա Էլիսա Մագնայոն Գրեյը ծնվել է 1994 թվականի հունվարի 6-ին Ավստրալիայի Կվինսլենդ նահանգի Կերնս քաղաքում։ Հայրը շոտլանդացի Իան Գրեյն է, մայրը՝ ֆիլիպինցի Նորմիտա Ռագաս Մագնայոն։
Կատրիոնան սովորել է անգլիական Տրինիտի դպրոցում։ Այնուհետև ստացել է երաժշտության տեսության մագիստրոսի կոչում Բոստոնի Բերկլիի երաժշտական ​​առցանց դպրոցում։
Միջնակարգ դպրոցն ավարտելուց հետո տեղափոխվել է Մանիլա, որտեղ աշխատել է որպես մոդել։


== Գործունեություն ==
1999 թվականին հաղթել է «Կրտսեր Միսս Ֆիլիպիններ» գեղեցկության մրցույթում։
2016 թվականին հաղթել է «Միսս Աշխարհ Ֆիլիպիններ» մրցույթում և «Միսս Աշխարհ» մրցույթում ներկայացրել իր երկիրը։
2018 թվականին հաղթել է «Միսս Տիեզերք Ֆիլիպիններ» գեղեցկության մրցույթում, որից հետո մասնակցել է «Միսս Տիեզերք» գեղեցկության մրցույթին, որտեղ նույնպես հաղթել է։
2018 թվականի նոյեմբերին ձայնագրել է «We’re In This Together» երգը։


== Ծանոթագրություններ ==
Կասումով (այլ կիրառումներ)

Կասումով, ադրբեջանական ազգանուն։

Իմրան Կասումով, ադրբեջանցի խորհրդային գրող, դրամատուրգ, հասարակական գործիչ (1918-1981)։
Միր Բաշիր Ֆատահ օղլի Կասումով, խորհրդային կուսակցական, պետական գործիչ (1879-1949)։
Ածխաջրածիններ

Ածխաջրածիններ, օրգանական միացություններ, կազմված միայն ածխածնի և ջրածնի ատոմներից։ Ածխաջրածինները համարվում են օրգանական քիմիայի բազային միացությունները, բոլոր մնացած միացությունները համարվում են ածխաջրածինների ածանցյալներ։
Քանի որ ածխածինն ունի չորս վալենտային էլեկտրոններ, իսկ ջրածինը` մեկ, ապա պարզագույն ածխաջրածինը մեթանն է (CH4):
Որպես կանոն` ածխաջրածինները չեն խառնվում ջրի հետ, քանի որ ածխածնի և ջրածնի ատոմները ունեն գրեթե հավասար էլեկտրաբացասականություններ և կապերը մոլեկուլներում քիչ են բևեռացված։


== Դասակարգում ==
Կախված ածխածնային կմախքի կառուցվածքից ածխաջրածինները բաժանվում են երկու խմբի՝ ացիկլիկ և կարբոցիկլիկ ածխաջրածիններ։
Կախված ածխածին-ածխածին կապի կարգից ացիկլիկները լինում են հագեցած(ալկաններ) և չհագեցած (ալկեններ, ալկիններ, դիեններ)։ Կարբոցիկլերը լինում են ալիցիկլիկ և արոմատիկ։


== Ածխաջրածինների համեմատական աղյուսակ ==


== Պարզագույն ածխաջրածիններ ==


== Ածխածինը այլ տարրերի հետ օրգանական քիմիայում ==


== Ծանոթագրություններ ==


== Գրականություն ==
Silberberg, Martin. Chemistry։ The Molecular Nature Of Matter and Change. New York։ McGraw-Hill Companies, 2004


== Արտաքին հղումներ ==
Մեթանի մոլեկուլ
Սպասում (քանդակ, Երևան)

«Սպասում» քանդակ, գտնվում է Երևանում` Օղակաձև զբոսայգում, տեղադրվել է 2000-ին։


== Հեղինակներ ==
Քանդակագործ՝ Ստեփան Թարյան
Վերականգնող` դրվագող Ներսես Չարխչյան


== Տվյալներ ==
Քանդակը կառուցված է բրոնզից ու գրանիտից, բարձրությունը 1,8 մետր է։


== Պատկերասրահ ==

		
		
		


== Ծանոթագրություններ ==
Կորենեկ (գյուղ, Գլուխովի շրջան)

Կորենեկ (ուկրաիներեն՝ Кореньок), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Կորենեկ գյուղում բնակվում էր 316 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրառատի պատմության և մշակույթի անշարժ հուշարձանների ցանկ (Կոտայքի մարզ)

Անվան այլ կիրառումների համար տե՛ս՝ Ջրառատի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Կոտայքի մարզի Ջրառատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 58 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ճարտարապետության և շինարարարության Հայաստանի ազգային համալսարան

Ճարտարապետության և շինարարության Հայաստանի ազգային համալսարան, բարձրագույն ուսումնական հաստատություն Երևանում։ Ստեղծվել է 1989 թվականին՝ Երևանի պոլիտեխնիկական ինստիտուտի ճարտարապետաշինարարական, ճարտարագիտաշինական և տրանսպորտի ֆակուլտետների հիմքի վրա։ Մինչև 2000 թվականը՝ Երևանի ճարտարապետաշինական ինստիտուտ, 2000-2014 թվականներին՝ Երևանի ճարտարապետության և շինարարության պետական համալսարան։


== Պատմություն ==
2014 թվականի հունվարի 23-ին ՀՀ Կառավարության որոշմամբ «Երևանի ճարտարապետության և շինարարության պետական համալսարան» պետական ոչ առևտրային կազմակերպությունը վերակազմավորվել է «Ճարտարապետության և շինարարության Հայաստանի ազգային համալսարան» հիմնադրամի։
Ունի ճարտարապետության, արդյունաբերական և քաղաքացիական շինարարության, շինարարության տեխնոլոգիայի, ջրաշինարարությանյան և քաղաքային տնտեսության, տրանսպորտային շինարարության ֆակուլտետներ, ասպիրանտուրա, ատենախոսության պաշտպանության 2 մասնագիտական խորհուրդներ, հեռակա ուսուցման բաժին, գրադարան, հրատարակչություն։ Հրատարակում է «Ինժեներ» (2006 թվականից) ամսաթերթը։ ճարտարապետության ֆակուլտետին կից գործում է ճարտարապետական նախագծման կաբինետ՝ մասնագիտական գրադարանով։ Համալսարանը համագործակցում է արտերկրի շուրջ 138 գիտաճյուղական հաստատությունների հետ։ Անդամակցում է Եվրոպայի ճարտարապետական կրթության բուհերի, ԱՊՀ երկրների ճարտարապետական և շինարարական մասնագիտություններով բուհերի ընկերություններին, իտալական «Ռոմշուալ-դո դել Բիանկո Ֆոնդասիոն» կազմակերպությանը։ 2010-2011 ուսումնական տարում ԵՃՇՊՀ-ում սովորել է շուրջ 3,5 հազար ուսանող։ ԵՃՇՊՀ-ի ռեկտոր է եղել Արեստ Բեգլարյանը (1989-2006), 2006-2013 թթ. Հովհաննես Թոքմաջյանը, 2014 թվականից Գագիկ Գալստյանը։


== Պատկերասրահ ==

		


== Արտաքին հղումներ ==
Ճարտարապետության և շինարարության Հայաստանի ազգային համալսարանի պաշտոնական կայքը


== Ծանոթագրություններ ==
Տիտան (այլ կիրառումներ)

Տիտան կարող է վերաբերել՝

Տիտան (դիցաբանություն) - Հունական դիցաբանության մեջ այսպես են անվանում Գեայի և Ուրանոսի որդիներին ու դուստրերին։


== Գիտություն և տեխնիկա ==
Տիտան - Մենդելեևի աղյուսակի 22-րդ տարրը։
Տիտան (արբանյակ) - Սատուրն մոլորակի ամենամեծ արբանյակը։
Տիտան (կրող հրթիռ) - ամերիկյան կրող հրթիռների շարք, որոնք ծառայում են գիտական, ռազմական նպատակներով։
Титан-1 - ամերիկյան միջմայրցամաքային բալիստիկ հրթիռ, հետագայում դարձել է առաջին այս շարքի կրող հրթիռը։
LGM-25C Տիտան II - ամերիկյան միջմայրցամաքային բալիստիկ հրթիռ։
Տիտան II GLV - «Ջեմինի» ծրագրով տիեզերանավերի արձակման կրող հրթիռ։
Տիտան 23G - կրող հրթիռ ստեղծվել է 1980-ականների երկրորդ կեսին «Տիտան II» միջմայրցամաքային բալիստիկ հրթիռների հիման վրա։
Տիտան IIIE - կրող հրթիռ, օգտագործվել է 1970-ական թվականներին։


== Տեղանուններ ==
Տիտան (լեռ) - լեռ Թեսալիայում (Հունաստան)։
Տիտան (Խամուրի գավառ) – գյուղ Արևմտյան Հայաստանում, Էրզրումի վիլայեթի Խամուրի գավառում
Տիտան – գյուղ Ռուսաստանի Մուրմանսկի մարզի Կիրովսկ քաղաքային օկրուգի կազմում
Մանկական խաղեր

Մանկական խաղեր, երեխաների ակտիվ գործունեության տեսակ, որը սովորաբար շրջապատող աշխարհի, մեծերի գործողությունների և փոխհարաբերությունների ընդօրինակում։ Մանկական խաղերն իրենց ծագումով, բնույթով և բովանդակությամբ սոցիալական են, կրում են ազգային, ժողովրդական բնույթ և փոխանցվում սերնդեսերունդ։ Դրանցում ձևավորվում և դրսևորվում է աշխարհը ճանաչելու, նրա վրա ներգործելու երեխայի պահանջը, զարգանում են նրա կամային, ֆիզիկական հատկությունները։
Մանկավարժության մեջ կարող են տարբերվել մանիպուլացված (մինչև 3 տարեկանների), սյուժետային (դերային, թատերականացված, բեմականացված), շարժական և դիդակտիկ մանկական խաղեր։ Մսուրային տարիքի երեխաներին խաղի ընթացքում սովորեցնում են առարկաներով գործողություններ կատարել, ծանոթացնում են դրանց ձևին, գույնին, նշանակությանը և այլն։ Նախադպրոցականների սյուժետային խաղերի համար հաճախ փոքրածավալ թեմաներ են ընտրվում գեղարվեստական գրքերից, ռադիո և հեռուստատեսային հաղորդումներից, մանկական ու ժողովրդական հեքիաթներից։ Խաղն սկսվում է դերերի բաշխումով։ Երեխաներին տրվում է կենդանու, մեքենայի, ծառի և այլ իրի դեր, խաղի մեջ են մտնում նաև կենցաղային առարկաներ, խաղալիքներ, գործիքներ։ Խաղային իրադրությունը նպաստում է երեխաների գիտելիքների, մտածողության ու երևակայության զարգացմանը։ Թատերականացված խաղերում երեխաները սովորաբար դերերը բաշխում են խաղալիքների միջև և գործում նրանց փոխարեն։
Բեմականացված խաղերում նախադպրոցական և դպրոցական ցածր տարիքի երեխաները թատերականացված ձևով վերարտադրում են գրական ստեղծագործությունների բովանդակությունը։	Երեխաներին դերի հետ միասին տրվում են խաղալիքներ, օգտագործվում է նաև տիկնիկային թատրոնը։ Մի շարք խաղեր ունեն կանոններ։ 4-5 տարեկանները խաղալով մրցում են վազքում, թռիչքում և այլ ձևերում։ 5-6 տարեկանների մոտ շարժուն խաղերը ստանում են մարզական բնույթ։
Երեխաների, մանավանդ նախադպրոցականների մտավոր դաստիարակության գործուն միջոցներից են դիդակտիկ խաղերը, որոնց նպատակն է նոր գիտելիքներ հաղորդել առարկաների, նրանց դասակարգման, նշանակության, հատկությունների, աշխատանքի տեսակների, բնության երևույթների և այլնի մասին։ Լայն տարածում ունեն առանց խաղալիքի, բանավոր մանկական խաղերը ՝ հանելուկները, վանկախաղերը և այլն։
Հաճախ դիդակտիկ մանկական խաղերը կրում են ճանաչողական-մարզական խաղ-վարժությունների և խաղ-մրցույթների բնույթ։
Ֆլորա Զաբել

Ֆլորա Զաբել Հիչքոք՝ ծնունդով Զաբել Մանգասարյան (ապրիլի 1, 1880(1880-04-01), Ստամբուլ, Օսմանյան կայսրություն - հոկտեմբերի 7, 1968(1968-10-07), Նյու Յորք, Նյու Յորք, ԱՄՆ), հայազգի ամերիկացի XX դարի սկզբի Բրոդվեյի հայ աստղ, համր կինոյի առաջին դերակատարներից։


== Կենսագրություն ==
Ֆլորա Զաբել Մանգասարյան-Հիչքոքը ծնվել է 1880 թվականին Կոստանդնուպոլսում, գրող, աստվածաբան և փիլիսոփա Մանգասար Մանգասարյանի ընտանիքում։ Հայերի դեմ սկսված հետապնդումների պատճառով Մանգասարյանները 1881 թվականին Կոստանդնուպոլսից տեղափոխվում են ԱՄՆ և հաստատվում Չիկագոյում։
Զաբելի երազանքն էր դառնալ դերասանուհի, և 20 տարեկանում նա մեկնում է Նյու Յորք։ Բրոդվեյում դեբյուտել է 1900 թվականին «San Toy» ներկայացումում Փոփիի (անգլ.՝ Poppy) դերով։
1905 թվականին Ֆլորա Զաբել բեմական անունով կատակերգական ժանրի արդեն ճանաչված բրոդվեյան դերասանուհին ամուսնանում է հանրահայտ ամերիկյան դերասան, Բրոդվեյի թատրոնների աստղ Ռայմոնդ Հիչքոքի հետ։ Ամուսնական զույգը ոչ միայն հաջողությամբ խաղում էր միասին թատրոնում, այլև համատեղ բեմադրություններ էր իրականացնում։ Ֆլորա Զաբել Մանգասարյան-Հիչքոքը նաև առաջին կին աստղերից մեկը դարձավ ամերիկյան համր կինոյում՝ խաղալով մի քանի կատակերգական ֆիլմերում։
1929 թվականից՝ ամուսնու մահից հետո, նա սկսում է հազվադեպ երևալ բեմում և նկարահանվել կինոյում։ Սկսել է զբաղվել հագուստի դիզայնով, դարձել է Jacques Bodart Inc. ընկերության համագործակիցն ու դիզայները։ Ֆլորա Զաբելը մահացել է 1968 թվականին՝ 88 տարեկան հասակում։


== Ֆիլմագրություն ==
Ֆլորա Զաբելի առավել հայտնի ֆիլմերից են՝

Օղակապոչ ռնգեղջյուրը (The Ringtailed Rhinoceros, 1915),
Կարմիր տեսակը (The Red Widow, 1916)
Սկանդալը գյուղում (A Village Scandal, 1915)


== Ծանոթագրություններ ==
Համլետ (այլ կիրառումներ)

Համլետ, կարող է վերաբերել՝

Համլետ - աշխարհահռչակ անգլիացի գրող Ուիլյամ Շեքսպիրի պիեսը
Համլետ - Վիլյամ Շեքսպիրի Համլետ պիեսի հիման վրա 1948 թվականին նկարահանված Մեծ Բրիտանական ֆիլմ
Համլետ - խորհրդային գեղարվեստական կինոնկար, նկարահանված 1964 թվականին՝ Գրիգորի Կոզինցևի կողմից
Համլետ - ռեժիսոր Ֆրանկո Ձեֆֆիրելլիի կողմից՝ 1990 թվականին նկարահանված ֆիլմը
Բրիոնե (Բրեշիա)

Անվան այլ կիրառումների համար տե՛ս՝ Բրիոնե (այլ կիրառումներ)Բրիոնե (իտալերեն՝ Brione), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 665 մարդ, խտությունը՝ 79 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 25060։ Հեռախոսային կոդ՝ 030։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 030 84013


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(1491) Բալդուինուս

(1491) Բալդուինուս (անգլ.՝ Balduinus), աստերոիդ աստերոիդների գոտու արտաքին մասում։ Հայտնաբերվել է 1938 թվականի փետրվարի 23-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 3,232713 ա. մ., առավելագույնը մոտենում է 2,7889 ա. մ. հեռավորության վրա և հեռանում 3,6766 ա. մ.։ Արեգակի շուրջ մեկ ամբողջական պտույտ է կատարում 2123 երկրային օրվա ընթացքում, իր ուղեծրով շարժվելով միջինում 0,169572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1491) Բալդուինուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոպովկա (գյուղ, Գագարինսկի շրջան)

Անվան այլ կիրառումների համար տե՛ս՝ ՊոպովկաՊոպովկա (ռուս.՝ Поповка), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)